ભારત–પાકિસ્તાનના ભૂખંડમાંથી આવેલા જુવાન કોમેડિયનોએ હવે અમેરિકામાં ગજું કાઢ્યું છે. હસન મિન્હાજ ઇન્ડિયન–અમેરિકન સ્ટેન્ડ અપ કોમિક છે અને તેનો નેટફિલક્સ ઉપરનો વન મેન શો ‘હોમ કમિંગ કિંગ’ ભૂરી ભૂરી પ્રશંસા પામ્યો છે. અઝીઝ અન્સારી એક બીજા અત્યંત સફળ ટીવી સ્ટાર છે, જેમની કોમેડી સીરિયલ ‘માસ્ટર ઓફ નન’ પણ નેટફ્લિક્સ ઉપર ધુમ મચાવે છે. આસિફ માંડવી (આસિફ હકીમ માંડવીવાલા) મુંબઈમાં જન્મેલા, બ્રિટન માર્ગે અમેરિકામાં સ્થાયી થયેલા એક બીજા અતિ ખ્યાતનામ એક્ટર છે, જેમણે બ્રોડવેનાં નાટકોમાં, ફિલ્મોમાં તથા ટીવીમાં પુષ્કળ કામ કર્યું છે. એમનાં સ્મરણોનું એક પુસ્તક પણ યથેચ્છ આવકાર પામ્યું છે. પરંતુ, અમાંયાર આ સર્વેથી વધુ જાનદાર, માલદાર, બહુમુખી પ્રતિભા, લેખિકા, અભિનેત્રી, નિર્માત્રી, વગૈરાહ વગૈરાહ છે મિન્ડી કલિંગ (વેરા મિન્ડી ચોકાલિંગમ). મિન્ડી પણ એક હન્ડ્રેડિસ્ટના પરિચય લખનાર તરીકે ટાઇમના પાને ફરકેલ છે.